CELEX: 31983R2612
Language: el
Date: 1983-09-19 00:00:00
Title: Κανονισμός (ΕΟΚ) αριθ. 2612/83 της Επιτροπής της 19ης Σεπτεμβρίου 1983 για την τροποποίηση του κανονισμού (ΕΟΚ) αριθ. 2042/75 όσον αφορά το ποσό των εγγυήσεων για τα πιστοποιητικά εισαγωγής βασικών σιτηρών με προκαθορισμό της εισφοράς

Avis juridique important

|

31983R2612

Κανονισμός (ΕΟΚ) αριθ. 2612/83 της Επιτροπής της 19ης Σεπτεμβρίου 1983 για την τροποποίηση του κανονισμού (ΕΟΚ) αριθ. 2042/75 όσον αφορά το ποσό των εγγυήσεων για τα πιστοποιητικά εισαγωγής βασικών σιτηρών με προκαθορισμό της εισφοράς  

Επίσημη Εφημερίδα αριθ. L 259 της 20/09/1983 σ. 0010 - 0010

***** ΚΑΝΟΝΙΣΜΟΣ (ΕΟΚ) αριθ. 2612/83 ΤΗΣ ΕΠΙΤΡΟΠΗΣ  της 19ης Σεπτεμβρίου 1983  για την τροποποίηση του κανονισμού (ΕΟΚ) αριθ. 2042/75 όσον αφορά το ποσό των εγγυήσεων για τα πιστοποιητικά εισαγωγής βασικών σιτηρών με προκαθορισμό της εισφοράς  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμοβυλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2), και ιδίως το άρθρο 12 παράγραφος 2,  Εκτιμώντας:  ότι το άρθρο 12 παράγραφος 1 στοιχείο β) του κανονισμού (ΕΟΚ) αριθ. 2042/75 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1733/83 (4), καθορίζει το ποσό της εγγύησης σχετικά με τα πιστοποιητικά για τα προϊόντα που αναφέρονται στο άρθρο 1 του κανονισμόυ (ΕΟΚ) αριθ. 2727/75 και στο άρθρο 1 του κανονισμού (ΕΟΚ) αριθ. 1418/76 του Συμβουλίου (5)· ότι η παράγραφος 1 στοιχείο β) του εν λόγω άρθρου 12 καθορίζει ότι το ποσό της εγγύησης είναι 3 λογιστικές μονάδες ανά τόνο εάν πρόκειται για πιστοποιητικά εισαγωγής των προϊόντων για τα οποία έχει προκαθοριστεί η εισφορά, εξαιρουμένων των πιστοποιητικών εισαγωγής για την κριθή, τη βρώμη, τον αραβόσιτο και το σόργο, για τα οποία το ποσό της εγγύησης καθορίζεται ότι είναι 6 λογιστικές μονάδες ανά τόνο· ότι αυτά τα ποσά είναι τώρα υπερβολικά χαμηλά για τις εισαγωγές των βασικών σιτηρών, λαμβανομένων υπόψη των διακυμάνσεων των τιμών στην παγκόσμια αγορά, καθώς και των νομισματικών μεταβολών και της διάρκειας ισχύος των πιστοποιητικών εισαγωγής ·  ότι πρέπει να αυξηθούν προσωρινά μέχρι τις 31 Οκτωβρίου 1983 οι εγγυήσεις για τα πιστοποιητικά εισαγωγής βασικών σιτηρών με προκαθορισμό της εισφοράς·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 12 παράγραφος 1 στοιχείο β) του κανονισμού (ΕΟΚ) αριθ. 2042/75 αντικαθίσταται από το ακόλουθο κείμενο:  «β) 3,6 ECU ανά τόνο αν πρόκειται για πιστοποιητικά εισαγωγής των προϊόντων για τα οποία η εισφορά κατά την εισαγωγή έχει προκαθοριστεί, εξαιρουμένων των πιστοποιητικών εισαγωγής για τα προϊόντα που υπάγονται στις δασμολογικές κλάσεις και διακρίσεις 10.01 Β Ι, 10.01 Β ΙΙ και 10.02, για τα οποία το ποσό της εγγύησης είναι 10 ECU ανά τόνο, και εξαιρουμένων των πιστοποιητικών εισαγωγής για τα προϊόντα που υπάγονται στις δασμολογικές κλάσεις και διακρίσεις 10.03, 10.04, 10.05 Β και 10.07, για τα οποία το ποσό της εγγύησης είναι 15 ECU ανά τόνο» .  Άρθρο 2  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Βρυξέλλες, 19 Σεπτεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 164 της 14. 6. 1982, σ. 1.  (3) ΕΕ αριθ. L 213 της 11. 8. 1975, σ. 5.  (4) ΕΕ αριθ. L 169 της 28. 6. 1983, σ. 20.  (5) ΕΕ αριθ. L 166 της 25. 6. 1976, σ. 1.